ΚΥΠΡΙΑΚΗ  ΠΑΤΡΙΔΑ 


"Η  δική  μου  η  πατρίδα  έχει  μοιραστεί  στα  δυό,  ποιό  από  τα  δυό 

κομμάτια  πρέπει  ναγαπώ;"  Από  πρώτη  άποψη  φαίνεται  να  πρόκειται 

πρόκειται 

για  σοβαρό  δίλημμα.  Ωστόσο  δεν/για.  κάτι  τέτοιο  αλλά  για  τη  γεμά¬ 
τη  αγωνία  φωνή  της  νέας  ποιήτριας  συμπατρ ιώτ ισασ.ς  Νθ^θ  Υδειη  που 
βλέπει  να  της  μοιράζουν  τη  πατρίδα  και  να  προσπαθούν  να  την 

αναγκάσουν  να  διαλέξει  το  ένα  από  τα  δυό  κομμάτια. 


Αρχίζω  την  εισήγησή  μου  μ ' αυτό  τον  κάπως  ανορθόδοξο  τρόπο,  δη¬ 
μιουργώντας  ίσως  κάποια  προδιάθεση  θεώρησης  της  πατρίδας  από  δυό 
διαφορετικές  γωνιές  που  συγκλίνουν.  Στις  επόμενες  γραμμές  θα 
προσπαθήσω  να  υποβάλω  την  ιδέα  ότι  τα  πράματα  διαφέρουν  και  ότι  η 
ιδέα  της  πατρίδας  ξεκινά  για  όλους  μας  από  το  ίδιο  κέντρο. 

Στις  εισηγήσεις  των  άλλων  ομιλιτών  γίνεται  σαφής  αναφορά  στις 
έννοιες  κράτος  και  έθνος  και  προσπάθεια  τοποθέτησης  τους  στη 
σύγχρονη  κυπριακή  πραγματικότητα.  Βασικά  γιατί  εγώ  δεν  είμαι  ειδι¬ 
κός,  θα  προσπαθήσω  να  κρατήσω  τη  δική  μου  εισήγηση  σένα  όσο  γίνεται 
απλουστευμένο  επίπεδο,  δημιουργώντας  πιο  πολύ  ερωτηματικά  παρά 
δίνοντας  επιστημονικές  εκδοχές  και  εξηγήσεις. 

Ξεκινώ  από  μιαν  απλή  παραδοχή  ότι,  στη  Κύπρο  ξούμε  Κύπριοι,  κάπου 
650,000  άνθρωποι.  Ακόμα  ότι  τα  πρώτα  αχνάρια  παρουσίας  σ'αυτό  τον 
τόοπο  είναι  χρονικά  τοποθετημένα  με  βάση  την  εθνολογική  υποδιαίρεση 
που  ανήκουν,  μερικών  πριν  400,  άλλων  πριν  800  άλλων  πριν  1,200, 
κάποιων  άλλων  πριν  1,400  και  των  πολλών  πριν  3,200  χρόνια. 

Ωστόσο  αν  μείνω  μ ' αυτή  τη  δήλωση  δεν  θα  πρέπει  να  ακριβολογώ,  αφού 
τα  ευρήματα  της  Χοιροκιτίας  παν  πίσω  8,000  χρόνια. 

Έχουμε  δηλαδή  οι  Κύπριοι,  με  βάση  τα  ευρήματα,  μια  ιστορία  8,000 
χρόνων  και  είναι  η  δική  μου  θέση  ότι  μια  και  δεν  μπορώ  παρά  να 
θεωρήσω  σαν  πρωταρχικής  σημασίας  τον  παράγοντα  ιστορικός  χώρος, 
αυτά  τα  8,000  χρόνια  αποτελούν  την  ιστορία  μας,  όλων  των  Κυπρίων. 
Γιατί  αν  προς  στιγμή  θελήσουμε  να  αποδώσουμε  την  ιστορική  κληρονο¬ 
μιά  στη  κοινότητα  με  τη  μεγαλύτερη  παρουσία  στον  τόπο,  σε  ποιόν 
ανήκει  η  περίοδος  που  προηγήθηκε  της  άφιξης  των  Αχαιών  το  1,200  π.χ. 

Επειδή  έχουμε  οι  σημερινοί  Κύπριοι  διαφορετικές  καταβολές,  είναι 
φυσικό  να  έχουμε  και  πολιτικές  διαφορές,  που  σε  μερικές 
περιπτώσεις  είναι  σημαντικές,  όπως  είναι  η  γλώσσα  και  η  θρησκεία 
καθώς  και  τα  ήθιι  και  έθιμα  που  δεν  είναι  άσχετα  με  τα  δυό  πρώτα 
στοιχεία.  Είναι  αναντίλεκτο  ότι  υπάρχουν  σήμερα  στη  Κύπρο  δυό 
βασικές  θρησκείες  και  δυό  βασικές  γλώσσες,  που  δεδομένου  του  μορφω¬ 
τικού  επιπέδου  της  χώρας,  δίνουν  στις  κοινότητες  που  την  απαρτίζουν 
σε  μεγαλύτερο  ή  μικρότερο  βαθμό,  ξέχωρα  πολιτιστικά  χαρακτηριστικά 
που  τις  ξεχωρίζουν  μεταξύ  τους  και  που  επιτρέπουν  ταυτόχρονα  στη 
Κυπριακή  κοινωνία,  να  χαρακτηρισιε ί  σαν  πλουραλιστ ική .  Αλλά  αν  η 
Κυπριακή  κοινωνία  είναι  πλουραλιστ ική ,  έχουμε  συνειδητοποιήσει  αυτό 
το  γεγονός  και  τις  προεκτάσεις  του;  Μήπως  θα  πρέπει  εδώ  να  αναζή- 
τήσουμε  κάποιες  από  τις  ρίζες  του  κυπριακού  προβλήματος; 

Θα  αποφύγω  να  καταπιαστώ  με  την  έννοια  του  έθνους,  γιατί  το  έχει 
κάμει  άλλος  ομιλητής  αλλά  ακόμα  γιατί  είναι  εκείνη  κατεξοχήν  η 
έννοια  που  πέρασε  και  ακόμα  περνά  από  διάφορα  στάδια  εξέλιξης  και 
για  την  οποία  υπάρχει  μεγάλη  διαφορά  απόψεων  όσον  αφορά  τα  συστα- 
τικά  στοιχεία  αλλά  και  το  όλο  φι λοσοφικό/περ ί βλήμα.  Θα  περιοριστώ 
απλώς  να  παρατηρήσω  ότι  στις  ευρωπαϊκές  γλώσσες,  η  έννοια  του 
έθνους  προέρχεται  από  το  λατινικό  ηαβσϊ  που  σημαίνει  γεννώμαι  και 
ότι  στα  αγγλικά  και  σε  άλλες  πολλές  γλώσσες,  το  έθνος  είναι  συνώ¬ 
νυμο  του  κράτους.  Ωστόσο  ούτε  στη  θεωρία  της  έννοιας  του  κράτους 
σκοπεύω  να  μπω. 

Θα  αρκεστω  απλώς  να  σημειώσω  ότι  από  το  1960  έχουμε  δικό  μας  κράτος 
οι  Κύπριοι,  με  δικούς  μας  κρατικούς  θεσμούς,  σε  αντιδιαστολή  με 
το  τουρκικό  ή  το  ελληνικό,  για  να  περιοριστώ  σ’αυτή  τη  σύγκριση, 
που  δεν  είναι  δικά  μας,  έστω  και  αν  θα  το  θέλαμε  η  μια  ή  η  άλλη 
κοινότητα....  Δεν  είναι  δικά  μας  γιατί  δεν  είμαστε  πολίτες  τους  και 
δεν  έχουμε  ούτε  τα  δικαιώματα  ούτε  τις  υποχρεώσεις  που  απορρέουν 
από  τα  σχετικά  συντάγματα  των  δυό  χωρών.  Η  έννοια  λοιπόν  του 
κράτους  είναι  εκεί  που  συναντιόμαστε  όλοι  οι  Κύπριοι,  το  κοινό, 
ενοποιητικό  στοιχείο  και  ταυτόχρονα  εκείνο  που  μας  ξεχωρίζει  από 
όσους  δεν  είναι  Κύπριοι. 

Αντίθετα  διαιρετικό  στοιχείο  ανάμεσα  μας  τους  Κυπρίους  είναι  τα 
πολιτιστικά  στοιχεία  όπου  παρουσιάζουν  οι  διάφορες  κοινότητες  τις 
βασικές  τους  διαφορές,  έστω  και  αν  υπήρξαν  στη  διάρκεια  της 

μακραίωνης  συμβίωσης  κάποιες  αλληλεπιδράσεις. 

Και  θα  ήθελα  εδώ  να  υποβάλω  δυό  ερωτήματα:  Συνειδητοποιήσαμε  σι 
Κύπριοι  ότι  ιδρύσαμε  δικό  μας  κράτος  και  δεχτήκαμε  τους  θεσμούς 
και  τα  σύμβολα  του;  Για  παράδειγμα,  έχει  ο  μέσος  Κύπριος  συνειδη¬ 
τοποιήσει  ότι  η  δική  του  σημαία,  εκείνη  που  θα  πρέπει  να  τον 
εκφράζει,  είναι  η  Κυπριακή;  Όσο  για  το  δεύτερο  ερώτημα,  πηγάζει, 
μέσα  από  το  κυπριακό  κράτος  και  τις  δεδομένες  για  μας  τους  Κυπρίους 
πολιτιστικές  διαφορές.  Αν  τα  ενοποιητικά  στοιχεία  του  Κυπρίου 
ε  οναι  τα  κρατικά  και  αν  τα  διαιρετικά  είναι  τα  πολιτιστικά,  δεν 
θάπρεπε  λογικά  όλοι  οι  Κύπριοι  που  δεν  επιθυμούν  τον  αφανισμό  και 
εργάζονται  για  την  επιβίωση  αυτού  του  τόπου,  να  τονίζουν  τα  πρώτα 
και  όχι  τα  δεύτερα,  όσο  σημαντικά  και  αν  είναι  τα  πολιτιστικά  μας 
χαρακτηριστικά; 

Σχετική  με  τις  έννοιες  κράτος,  έθνος,  χώρα  είναι  και  η  έννοια  της 
πατρίδας.  Ωστόσο  η  τοποθέτηση  της  σε  σχέση  με  τις  έννοιες  αυτές 
δεν  είναι  εύκολη,  γεγονός  που  δυσχεραίνεται  ακόμα  πιο  πολύ  γιατί 
η  έννοια  σαν  τέτοια  δεν  έτυχε  μέχρι  τώρα  της  προσοχής  της  παγκόσμιας 
βιβλιογραφίας.  Πράγματι  οι  όροι  ναδβΓίαηά  στα  γερμανικά,  χηοδΙιεΓί&ηά 
στα  αγγλικά,  ραδΓΪα  στα  ιταλικά,  σχεδόν  καθόλου  δεν  φαίνεται  να 
απασχολούν  τις  αντίστοιχες  σύγχρονες  εθνικές  βιβλιογραφίες. και  ούτε 
φαίνεται  να  έχει  γίνει  προσπάθεια  κάποιας  επιστημονικής  ανάλυσης 
και  οριοθέτησής  τους.  Αντίθετα  ο  όρος  πατρίδα  απαντά  συχνά  στην 
λογοτεχνία  και  φυσικά  και  την  ελληνική. 

0  ορισμός  που  δίνει  γνωστή  ελληνική  εγκυκλοπαίδεια  για  τη  πατρίδα 
είναι  ότι  είναι  η  χώρα  των  πατέρων  μας  όπου  καθένας  από  μας 
γεννιέται  και  ανατρέφεται  και  της  οποίας  είναι  πολίτης  ή  από  την 
οποία  προέρχεται  αν  διαμένει  σε  ζένο  μέρος.  Γίνεται  σχετικά  η 
παρατήρηση  ότι,  η  έννοια  της  πατρίδας  διαμορφώθηκε  σιγά-σιγά,  μόλις 
ο  άνθρωπος  έπαυσε  να  ζει  πλάνη τα  βίον  και  εγκαταστάθηκε  μόνιμα  σε 
κάποια  περιοχή. 

Αν  αυτά  είναι  τα  συστατικά  της  πατρίδας,  κεντρική  θέση  φαίνεται  να 
έχει  ο  χώρος,  ο  τόπος  που  γεννιέται  κανείς.  Κάποια  σύγχυση 
δημιουργέ ίται  από  την  ιδιότητα  του  πολίτη  που  γεννήθηκε  κάπου  αλλού, 
που  ωστόσο  σκοπόν  έχει  να  καλύφει  τους  απόδημους  βασικά....  Όμως 

αποδοχή  αυτού  του  στοιχείου  κατά  κυριολεξία  ,  θα  δήμιουργόύσε  το 
άτοπον  ή  να  έχει  κάποιος  δυό  πατρίδες  ή  οι  λεγάμενες  νέες  χώρες 
οπ^ος  η  Αμερική,  ο  Καναδάς,  η  Βραζιλία  και  η  Αυστραλία  να  μην  είναι 
η  πατρίδα  κανενός.  Αντίθετα  τα  στοιχεία  μόνιμης  εγκατάστασης  σε 
καποια  περιοχή  όπου  κάποιος  ανατρέφεται  και  μεγαλώνει,  τείνουν  να 
δημιουργήσουν  την  εντύπωση  ότι  πατρίδα,  είναι  ο  χώρος  όπου  κάποιος 
γεννιέται  ή  καταλήγει  να  ζει.  Αν  έτσι  έχουν  τα  πράματα,  η  πατρίδα 
κάποιου  η  μια  και  μοναδική  (πουθενά  δεν  φαίνεται  να  υποστηρίζεται 
η  ιδέα  των  δυό  πατρίδων) ,  είναι  η  χώρα  στην  οποία  γεννιέται,  ζει 
και  μεγαλώνει.  Λέει  ο  Γκαίτε  σχετικά:  όταν  μπορούμε  να  βρούμε  ένα 
μέρος  για  να  αναπαυθούμε,  ένα  χωράφι  για  να  μας  θρέψει,  ένα  σπίτι 
για  να  μας  σκεπάσει,  αυτή  είναι  η  πατρίδα  μας.  Αν  κάτι  τέτοιο  είναι 
σωστό,  γιατί  προβληματίζει  ακόμα  τον  Κύπριο  ενσυνείδητα  ή  υποσυ¬ 
νείδητα  ποιά  είναι  η  πατρίδα  του  και  γιατί  του  επιτείνεται  η  σύγχυση 
για  ιδιαίτερη,  για  μικρή  ή  μεγάλη  πατρίδα,  θυγατέρα  ή  μητέρα  πατρίδα*, 
Αν  έτσι  έχουν  τα  πράματα  και  αφού  η  ιδέα  του  χώρου  είναι  τόσο  κεντρική,  είναι 
δυνατόν  η  έννοια  της  πατρίδας  να  μοιράζεται  σε  δυό  χώρους;  Η 
αντ ικρέ>ζσντας  το  θέμα  από  μιαν  άλλη  σκοπιά,  είναι  δυνατόν  οι  κοινό¬ 
τητες  της  Κύπρου  να  μην  έχουν  μια  και  την  ίδια  πατρίδα,  αλλά 
διαφορετικές; 

Ερχεται  ωστόσο  το  ίδιο  σύγγραμμα  να  προσομοιάσει  την  πατρίδα  με 
το  έθνος  και  να  της  προσδώσει  κάποια  "εθνικά"  χαρακτηριστικά  όπως 
τη  καταγωγή,  τη  γλώσσα,  τη  θρησκεία,  την  ιστορία,  κοινά  ήθη  και 
έθιμα  και  γεν ικά  ομοιογενή  πολιτιστ ικά  στοιχεία.  Ωστόσο,  αν  υιοθε- 
τηθε ί  αυτή  η  εκδοχή  για  τη  πατρίδα,  τότε  οι  άνθρωποι  που  δεν 
έχουν  κοινά  τα  πιο  πάνω  χαρακτηριστικά,  δεν  έχουν  κοινή  και  την 
πατρίδα.  Αλλά  μένα  τέτοιο  συμπέρασμα  ποιά  πατρίδα  έχουν  οι 
Αμερικανοί  όταν  οι  Ηνωμένες  Πολιτείες  έχουν  δεκάδες  θρησκείες  και 
ζωντανά  ακόμα  σε  πολλές  περιπτώσεις  τα  "εθνικά"  ήθη  και  έθιμα  ή 
σαν  δεύτερη  έστω,  και  τη  γλώσσα  της  παληάς  χώρας  καταγωγής;  Ποιά 
πατρίδα  έχουν  οι  Ινδοί  με  μια  Ινδία  με  πάνω  από  τρακόσιες  γλώσσες 
και  διαλέκτους  και  μισή  δωδεκάδα  θρησκείες  μείζουος  σημασίας; 

Ποιά  πατρίδα  έχουν  οι  Ελβετοί  με  τις  τέσσερεις  γλώσσες,  τις  τρεις 
καθαρά  χωριστές  κουλτούρες  και  τις  δυό  βασικές  θρησκείες;  Μήπως 
δεν  είναι  πατρίδα  των  Σλοβένων,  Σέρβων  Μακεδόνων  ή  των  Κροατών  ή 
Γ ιουγκοσλαβ  ία; 

Δυσκολεύομαι,  να  συλλάβω  πώς  θα  μπορούσε  να  ήταν  σήμερα  μ  διεθνής 
κοινωνία,  αν  εξακολουθούσε  να  ισχύει  το  παληό  απόφθεγμα  του 
ΐΛΐάνί9  Ηΐθθςμ-ίεθθΐη  ότι,  "τα  όρια  της  γλώσσας  μου  είναι  τα  όρια 
του  κόσμου  μου"...  Αλλωστε  ο  Χριστός  (πρβλ.  Ματθαίος  12,  46-50), 
όταν  του  είπαν  ότι  η  μητέρα  και  τα  αδέλφια  του  ζητούν  να  τον 
δουν  και-  να  του  μιλήσουν,  απάντησε  "τις  εστίν  π  μήτηρ  μου 

και  τίνες  εισίν  οι  αδελφοί  μου",..  Και  αφού  έδειξε  προς  τους 
μηθητές  του  είπε  "ιδού  η  μήτηρ  μου  και  οι  αδελφοί  μου,  όστις  γαο 
αν  ποιήσει  το  θέλημα  του  πατρός  μου  του  εν  ουρανοίς,  αυτός  μοι 
αδελφός  και  αδελφή  και  μήτηρ  εστ ίν ",  δε ί χνοντας  καθαρά  την  αναζή¬ 
τηση  της  κοινότητας  όχι  στους  δεσμούς  του  αίματος  και  της  γλώσσας 
αλλά  των  ιδεών  και  της  επικοινωνίας. 

ψ 

Σε  μια  πρόσφατη  μελέτη,  υποστηρίζεται  η  άποψη  ότι  η  πατρίδα/έθνος, 
στηρίζεται  βασικά  στην  έννοια  της  κατά  φαντασία  κοινότητας.  Κατά 
Φαντασία  με  την  έννοια  ότι  τα  μέλη  αυτά  της  κοινότητας,  στην  ουσία 
ποτέ  δε  θα  δουν  το  μεγαλύτερο  μέρος  των  άλλων  μελών,  ούτε  θα  τα 
ακούσουν.  Σ  αυτή  την  αντίληψη  της  πατρίδας  εγγενές  είναι  το 
στοιχείο  ότι  η  ανθρώπινη  παρουσία  γίνεται  απλώς  αισθητή .  Ωστόσο  ο  κοι 
νων ιολόγος·  03 νίη  Κίδοθίη^  υποστηρίζει  ότι  αυτό  ακριβώς  που  λείπει  από  την 

έννοια  της  προσέγγισης  της  πατρίδας  μέσο  του  εθνικισμού  είναι  ότι, 
δεν  υπάρχει  πραγματική  αίσθηση  του  ανθρώπου  και  αν  είναι  κάτι  για 
το  οποίο  πρέπει  κανείς  να  αμφιβάλλει  για  τον  εθνικισμό,  όπως  αντι¬ 
λαμβάνεται  την  πατρίδα,  είναι  η  έλλειψη  του  ανθρωπισμού  του. 

Σε  μια  προσπάθεια  να  καθορίσει  την  πατρίδα,  διαχωρίζοντας  την  από 
τη  γειτονική  χώρα,  παρατηρά  η  ίδια  εγκυκλοπαίδεια  που  αναφέρθηκα 
προηγουμένως  ότι  οι  άνθρωποι  αυτοί  (οι  γείτονες),  είναι  πολύ  δια¬ 
φορετικοί,  με  άλλη  γλώσσα,  άλλη  θρησκεία,  διαφορετική  νοοτροπία, 
έτσι  που  δεν  πρέπει  να  τους  έχει  κανείς  την  ελάχιστην  εμπιστοσύνην 
Δεν  είναι  αυτό  άραγε  καθαρή  έλλειψη  ανθρωπισμού; 

Και  τούτο  φυσικά  χωρίς  να  αμφισβητείται  ότι  ο  πατριωτισμός  είναι 
ικανός  να  ξυπνήσει  την  αγάπη  την  στοργή  και  την  αυταπάρνηση  για 
την  πατρίδα,  συναίσθημα  γνωστό  σ'όλους  τους  ανθρώπους,,. 

Αναφέρθηκα  πιο  πάνω  στην  Ελβετία  και  επανέρχομαι  ξανά,  γιατί  από 
τον  13ο  αιώνα,  όταν  άρχισε  η  σύνθεση  της  μέχρι  τον  18ο  αιώνα  που 
άρχισε  να  παίρνει  τη  σημερινή  της  μορφή,  ήταν  η  χώρα  ένας  μικρό- 
κοσμος  του  τότε  κόσμου.  Έντονες  θρησκευτικές  διαμάχες, σοβαρές 

γλωσσικές  διαφορές,  συμφέροντα  των  μεγάλων  δυνάμεων  ακόμα  και 
ταξικές ^για  ένα  διάστημα  τουλάχιστον , διαμάχες.  Ωστόσο  οι  εγγενείς 
μηχανισμοί  επίλυσης  των  εσωτερικών  διαφορών  αρχικά,  που  έμπαιναν 
σε  κίνηση  όταν  γίνονταν  πεο  εμφανείς  οι  εξωτερικοί  κίνδυνοι  και 
αργότερα  η  ανάπτυξη  της  νομιμοφροσύνης  προς  τη  χώρα  καθώς  και  της 
ελβετικής  συνείδησης,  εβοήθησαν  την  χαλαρή  ελβετική  συνομοσπονδία, 
που  αντιμετώπιζε  όπως  κι'εμείς  προβλήματα  πολιτιστικού,  αν  όχι 
και  πολιτικού  διπολισμού,  να  επιβιώσει  και  να  σταθεροποιηθεί. 
Κατάφεραν  οι  ζηλόφθονες  της  κυριαρχίας  ο  ένας  του  άλλου,  οι  αρχικά 
φιλοπόλεμοι  και  χωρίς  διπλωματική  παράδοση  Ελβετοί,  να  διατηρήσουν 
την  εθνική  τους  κυριαρχία,  σε  μια  Ευρώπη  που  σπαρασσόταν  από  τη 
διαμάχη  και  την  αναρχία. 

Εικοσιδυό  εν  πολλοίς  διαφορετικά  καντόνια,  αποτελούν  σήμερα  μια 
λειτουργική  και  ισορροπημένη  ομοσπονδία,  με  ένα  εξαιρετικά 
δημοκρατικό  σύστημα  ελέγχου.  Οι  σκληροί  θρησκευτικοί  και  ταξικοί 
πόλεμοι  του  16ου  και  του  17ου  αιώνα  ανήκουν  στο  παρελθόν,  ενώ  οι 
σφήνες  που  πολλοί  γειτονικοί  λαοί  δοκίμασαν  να  βάλουν  ανάμεσα  στα 
καντόνια  για  να  τα  κατακτήσουν,  απέτυχαν. 

Παρά  τα  πολυάριθμα  διαιρετικά  στοιχεία  που  ενυπάρχουν  στον 
πληθυσμό  της  διαθέτει  σήμερα  η  Ελβετία  μια  αναμφισβήτητη  ενότητα, 
κι'αυτό  γιατί,  αντίθετα  με  μας,  αγωνίστηκαν  οι  Ελβετοί  σ'αυτό  το 
διάστημα  ενάντια  του  ίδιου  τους  του  εαυτού,  αν τι παραθέτοντας  στο 
πάθος  τη  λογική  και  τη  θέληση  στο  ένστικτο. 

Θα  πρέπει  εδώ  να  αναφερθεί  ότι  δυό  έντονα  χαρακτηριστικά  του 
Ελβετού  είναι  η  ανάγκη  για  ανεξαρτησία  και  το  πολύ  έντονο  εθνικό 
αίσθημα,  στοιχεία  που  επιτρέπουν  τη  συμβίωση  κοινοτήτων  που  δια¬ 
φέρουν  από  πλευράς  εθνότητας,  κουλτούρας,  γλώσσας  και  θρησκείας. 
Ωστόσο  το  ελβετικό  αίσθημα,  τότε  μόνο  μπόρεσε  να  σταθεροποιηθεί, 
όταν  η  κεντρομόλος  δύναμη  έγινε  μεγαλύτερη  από  τη  φυγόκεντρο  που 
προκαλούσαν  οι  φυλετικές  και  πολιτιστικές  έλξεις  των  μεγαλύτερων 
γ  ε  ι  τ  ον  ι κών  χωρών . 

Ο  διάσημος  Ελβετός  νομοθέτης  Μαχ  ΗαάβΓ  παρατήρησε  ότι  η  Ελβετία 
είναι  ένα  έθνος  βασισμένο  όχι  σ’ ένα  λαό  ενωμένο  με  τη  γλώσσα,  τη 
φυλή,  ή  τη  θρησκεία  αλλά  σε  μια  ορατή,  ιστορική  ή  εθελούσια  πράξη, 
ένα  είδος  πολιτικής  κουλτούρας. 

Μιλώντας  για  τον  εθνισμό  ο  Εβραίος  διανοούμενος  Αΐι&ά  Ηα'ειιη  αναφέρει  ότι 
πρόκειται  για  ένα  φαινόμενο  που  έχει  να  κάμει  με  τον  εσωτερικό 
ψυχισμό  του  ανθρώπου  και  όχι  με  οποιαδήποτε  αντικειμενική  πραγμα¬ 
τικότητα.  Είναι  δηλαδή  ο  εθνισμός  εκείνο  που  νοιώθει  το  άτομο 
στη  καρδιά  του  και  όχι  η  ομάδα  που  έχει  την  ίδια  θρησκεία  και  μιλά 
την  ίδια  γλώσσα. 

Καταλήγοντας  θα  ήθελα  να  θέσω  ένα  τελευταίο  ερώτημα:  Θα  μπορέσου¬ 
με  οι  Κύπριοι  να  κάμουμε  μια  σωστή  ενδοσκόπηση  και  να  διακριβώσουμε  ότ 
στο  βάθος  της  καρδιάς  μας  είναι  η  Κύπρος;  Και  στη  συνέχεια, 
αφήνοντας  κατά  μέρος  τον  συναισθηματισμό,  να  προβληματιστούμε  αν 
είναι  δυνατόν  να  επιβιώσει  η  Κύπρος  με  το  διακοινοτικό  ανταγωνισμό, 
την  απουσία  αφοσίωσης  και  νομιμοφροσύνης  προς  το  κράτος  και  τη 
χώρα  μας,  την  εσωστρέφεια,  και  δυό  κοινότητες  που  θα  συνεχίσουν  να 
αλληλουποβλέπονται  και  να  κοιτάζουν  με  περιφρόνηση  τη  κουλτούρα.-;  . 
και  την  ύπαρξη  η  μια  της  άλλης; 

Τα  πολιτιστικά  μας  στοιχεία  είναι  σημαντικά  και  θα  πρέπει  να  τα 
συντηρήσουμε,  συντηρώντας  έτσι  αναπόφευκτα  και  κάποιες  διαφορές. 

Δεν  θα  πρέπει  ωστόσο  πιο  σημαντική  από  τις  διαφορές  μας  να  είναι 
η  επιβίωση  της  πατρίδας  μας;  Θάταν  τραγικό  αν  κάποια  ώρα  ήταν  ο 
Κύπριος  αναγκασμένος  να  αποφασίσει  ποιό  από  τα  δυό  κομμάτια  της 
πατρίδας  θα  πρέπει  ναγαπά. . . 


